සීකු‍ගේ ප්‍රසන්න හා චතුරංග ද සිල්වාගේ තුන් ඉරියව් දක්ෂතා හේතුවෙන් නවසීලන්ත 'ඒ' පිල සමග කා‍ඩිෆ් හිදී පැවැති තරගයෙන් ඩක්වර්ත් ලුවිස් න්‍යාය අනුව ලකුණු 14ක ජයක් හිමිකර ගැනීමට ශ්‍රී ලංකා 'ඒ' පිල සමත්විය.ඕවර 50ක තරගයක් ලෙස පැවැත්වීමට නියමිත වූ තරග අයහපත් කාලගුණය හේතුවෙන් ඕවර 20කට සීමා කර තිබිණි.නවසීලන්තයට ලකුණු 136ක ඉලක්කයක් හිමිවූ අතර සියල්ලන් දැවී ලබාගත හැකිවූයේ ලකුණු 121ක් පමණි.තරගයේ පළමුව පන්දුවට පහරදුන් ශ්‍රී ලංකා පිල ඕවර 20 තුළදී කඩුලු 7ක් දැවී ලකුණු 133ක් රැස් කළේය.චතුරංග ද සිල්වා පන්දු 35කට මුහුණ දෙමින් හතරේ පහර 7ක් සමගින් ලකුණු 52ක් වාර්තා කළ අතර සීකුගේ ප්‍රසන්න නොදැවී ලකුණු 23ක් එක් කළේය.